אלונה ברקת

אלונה בָּרְקַת (נולדה ב-24 ביוני 1969) היא אשת עסקים ישראלית, והבעלים של קבוצת הכדורגל הפועל באר שבע. נולדה בשם אלונה אקווע באשקלון, כבת בכורה מבין ארבעה ילדים ליוסף ותמר אקווע, שעלו לישראל מתימן במסגרת מבצע על כנפי נשרים. בגיל 14 עברה ללמוד במדרשיית עמליה שבירושלים. כעבור ארבע שנים, חזרה לעשות שירות לאומי בעיר הולדתה. למדה באוניברסיטה העברית לתואר ראשון ושני בהיסטוריה של המזרח התיכון. במהלך לימודיה הכירה את אלי ברקת, אז סטודנט למתמטיקה ומדעי המחשב, ומאוחר יותר בעלהּ. ב-1996 עברה להתגורר בעמק הסיליקון בארצות הברית עם בעלהּ, שהפך לאיש עסקים. יחד עם אחיו, ניר ברקת, היו שני האחים מהמשקיעים הראשונים בחברת ההיי-טק צ'ק פוינט, והקימו את קרנות ההון סיכון BRM ו-IVN. בשמונה השנים שבהן התגוררה המשפחה בארצות הברית, החלה ברקת בפעילות בתחום הפילנתרופיה. בין היתר, הפכה לחברת הנהלה בקרן IVN, שמימנה גם מיזמים חברתיים, והייתה פעילה בארגון איפא"ק ובפדרציה היהודית של סן פרנסיסקו. ב-2004 שבה עם משפחתה לישראל. קשריה עם איש העסקים לוני הרציקוביץ', אז הבעלים של קבוצת הכדורגל מכבי תל אביב, הביאו אותה לשקול להיכנס עמו לשותפות במכבי תל אביב. ברקת הייתה שותפה להקמת מכון מחקר באוניברסיטת תל אביב ביחד עם קרן רש"י, שם הכירה את אלי אלאלוף, מנכ"ל הקרן באותה תקופה ודמות ידועה בבאר שבע. אלאלוף שכנע אותה לרכוש את קבוצת הכדורגל של הפועל באר שבע, ששיחקה באותה עת בליגה השנייה בטיבה בארץ (הליגה הלאומית). בקיץ 2007, שבועות ספורים לפני פתיחת העונה, הושלמה עסקת רכישת הקבוצה מידי הבעלים הקודם, אלי זינו, וברקת הפכה לאישה הראשונה בישראל שמשמשת כבעלים של קבוצת כדורגל. בניהול הקבוצה שמה ברקת דגש מיוחד על מחלקת הנוער, על הפעילות החינוכית ועל החיבור לקהילה. במרץ 2010 הודיעה על עזיבת הקבוצה בתום העונה, לאחר שמספר אוהדים של הקבוצה ניסו לתקוף את מאמן הקבוצה, גיא עזורי. כחודשיים לאחר מכן הודיעה כי חזרה בה, וכי היא נשארת בקבוצה, לאחר שראתה בקרב האוהדים שינוי מן הקצה אל הקצה. במאי 2016 הגשימה את שאיפתה להוביל את קבוצתה לזכייה באליפות ליגת העל והחלה דרכה בליגה האירופית שם קבוצתה העפילה לשלב 32 הגדולות. באפריל 2017 הובילה את הקבוצה לזכייה באליפות שנייה ברציפות ובמאי 2018 לאליפות שלישית ברציפות. בשנת 2017 הייתה לאחת מהזוכים בתואר יקיר באר שבע, שהוענק לה על-די ראש העיר. בשנת 2018 זכתה בתואר הבעלים של העונה, מטעם אתר ONE ואיגוד השחקנים. לאחר שלוש שנים רצופות בהן זכתה באליפות, נקלעה הקבוצה למשבר וירדה למעמד קבוצת צמרת בליגת העל. בעונת 2019–2020 גרם המשבר ביכולת להחלפת מאמנים: ברק בכר, שהוביל את הקבוצה לזכייה בתוארי האליפות, סיים את תפקידו בחלון העברות של חודש ינואר 2020, ובמקומו מונה יוסי אבוקסיס לתפקיד המאמן. חברת הנהלת הוועד האולימפי בישראל. ב-2005 הצטרפה לתנועת "שובי", תנועת נשים לעידוד יציאת צה"ל מעזה, הייתה שותפה לקבלת ההחלטות ואף תרמה אלפי שקלים לקידום המהלך. ב-7 בפברואר 2019 הצטרפה למפלגת הימין החדש לקראת הבחירות לכנסת העשרים ואחת ושובצה במקום השלישי ברשימה אך לא נבחרה לכנסת לאחר שמפלגתה לא עברה את אחוז החסימה. מתגוררת עם בעלה אלי ברקת, ושלושת ילדיהם, בשכונת צהלה בתל אביב. גיסהּ (אחיו של בעלהּ) הוא חבר הכנסת וראש עיריית ירושלים לשעבר, ניר ברקת. על פי דירוג פורבס, ב-2019 הונה של ברקת מוערך בשווי של כ-460 מיליון שקל. מדיה וקבצים בנושא אלונה ברקת בוויקישיתוף אלונה ברקת, ברשת החברתית פייסבוק אלונה ברקת, ברשת החברתית אקס (טוויטר) אלונה ברקת, ברשת החברתית אינסטגרם טלי חרותי-סובר, ליגת העל: אלונה ברקת בטוחה ש"כולם עוד ירצו לשחק אצלי", באתר הארץ, 2 באוקטובר 2009 נעמה לנסקי, אנחנו בונים פה משהו אחר, באתר ישראל היום, 11 בפברואר 2011 אופיר סער‏, המדבר לא נגמר, באתר וואלה, 21 בספטמבר 2011 נדב דייג, כרמל קושניר, איך הפכה אלונה ברקת את הפועל באר-שבע מאנדרדוג לפייבוריטית?, באתר mynet (כפי שנשמר בארכיון האינטרנט), 18 באוגוסט 2016 שלמה וייס‏, אלונה ברקת בראיון מיוחד: "נכנסתי לאמבטיה ובכיתי. פשוט בכיתי", באתר וואלה, 2 באוקטובר 2016 ליאב נחמני, "נשים עושות דברים מופלאים, אני עשיתי את זה בכדורגל", באתר nrg‏, 2 באוקטובר 2016 דותן מלאך, מקור ראשון, מלכת המדבר: אלונה ברקת לא נחה על זרי הדפנה, באתר nrg‏, 16 ביוני 2017 נעמה לנסקי וערן נבון, הו, אלונה, באתר ישראל היום, 7 במרץ 2019 אמירה לם, "הרגשתי כמו מפקד בזמן מלחמה, שפתאום מפנה את הראש, ומגלה שהחיילים שלו בכלל לא מאחוריו", באתר "ידיעות אחרונות", 29 באפריל 2020 נדב צנציפר, "הבעיה היא לא הבדואים, אלא ההזנחה. כשאין משילות בנגב צומחת אנרכיה", באתר "ידיעות אחרונות", 1 באפריל 2022 שישה דברים שלא ידעתם על מלכת המדבר באתר "באר שבע נט", 24 ביוני 2018 איזי עין דור, המכשולים הוסרו, אלונה ברקת רכשה את הפועל ב"ש, באתר ynet, 4 ביולי 2007 איזי עין דור, אלונה ברקת: "נחצה קו אדום, אעזוב בסוף העונה", באתר ynet, 1 במרץ 2010 יגאל ברמן, ‏אלונה ברקת: אני נשארת בב"ש, האוהדים השתנו, באתר ONE‏, 2 במאי 2010 אלונה ברקת נבחרה לבעלי העונה בליגת העל, באתר ONE‏, 16 במאי 2018 מוטי פשכצקי ותומר לוי, ‏קפיצת המדרגה: אבוקסיס מונה למאמן הפועל ב"ש, באתר ערוץ הספורט, 8 בינואר 2020 Shuvi Get out of Gaza כתבי מכתב ל אריק - ביחד נשלח לו 60,000 מכתבים, באתר web.archive.org, ‏2005-02-05 חיים לוינסון, אלונה ברקת תרמה אלפי שקלים לתנועה לקידום ההתנתקות, באתר הארץ, 10 בפברואר 2019 דני זקן, ‏רכש חדש לבנט ושקד: אלונה ברקת מצטרפת למפלגת הימין החדש, באתר גלובס, 7 בפברואר 2019 כמה הם שווים? הפוליטיקאים העשירים בישראל 2019, באתר פורבס, ‏24 בפברואר 2019